Document ID: 32005D0288

A BIZOTTSÁG HATÁROZATA
(2005. március 18.)
a tej és tejtermékek statisztikai felméréséről szóló 96/16/EK tanácsi irányelv végrehajtására vonatkozó rendelkezések megállapításáról szóló 97/80/EK határozat módosításáról
(az értesítés a C(2005) 754. számú dokumentummal történt)
(EGT vonatkozású szöveg)
(2005/288/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a tej és tejtermékek statisztikai felméréséről szóló, 1996. március 19-i 96/16/EK tanácsi irányelvre (1) és különösen annak 5. cikke (2) bekezdésére, illetve 6. cikke (1) bekezdésére,
mivel:
(1)
A 96/16/EK irányelv 5. cikkének (2) bekezdése előírja, hogy a tagállamok évente a Bizottság által létrehozott szabványkérdőíveknek megfelelő formában módszertani tájékoztatásokat juttassanak el a Bizottsághoz.
(2)
A statisztikai célú területi egységek nómenklatúrájának (NUTS) létrehozásáról szóló, 2003. május 26-i 1059/2003/EK európai parlamenti és tanácsi rendelet (2) létrehozza a területi egységekre lebontott közösségi statisztikák jogi keretét; ezért regionális alapon a gazdaságok által termelt tehéntejmennyiségekre vonatkozó adatok átadására az új nómenklatúrát (NUTS) kell alkalmazni.
(3)
Tekintettel a tej fehérjetartalmának növekvő gazdasági fontosságára, egyre nagyobb szükség van arra, hogy statisztikai információval rendelkezzünk a főbb termékek fehérjetartalmára vonatkozóan.
(4)
Módosítani kell és ki kell egészíteni a tej és tejtermékek statisztikai felméréséről szóló 96/16/EK irányelv végrehajtására vonatkozó rendelkezések megállapításáról szóló, 1996. december 18-i 97/80/EK bizottsági határozat (3) rendelkezéseit.
(5)
Az e határozatban előírt intézkedések összhangban vannak az Agrárstatisztikai Állandó Bizottság véleményével,
ELFOGADTA EZT A HATÁROZATOT:
1. cikk
A 97/80/EK határozat a következőképpen módosul:
1.
A II. melléklet az e határozat I. mellékletében szereplő H. és I. táblázattal kerül kiegészítésre.
2.
A III. melléklet helyébe e határozat II. melléklete lép.
2. cikk
Ennek a határozatnak a tagállamok a címzettjei.
Kelt Brüsszelben, 2005. március 18-án.

Labels: 17
19
6